ai4bharat/Pralekha huggingface dataset:
रसायन आणि खते मंत्रालय
औषध निर्माण विभाग नवी दिल्ली इथे 26 ते 27 मे 2023 दरम्यान 'भारतीय औषध निर्माण आणि भारतीय वैद्यकिय उपकरणे' या विषयावर आंतरराष्ट्रीय परिषदेचे करणार आयोजन
नवी दिल्ली इथे 26 ते 27 मे 2023 दरम्यान होणाऱ्या आठव्या 'भारतीय औषध निर्माण आणि भारतीय वैद्यकिय उपकरणे' या विषयावरील आंतरराष्ट्रीय परिषदेचे उद्घाटन केंद्रीय रसायन आणि खते मंत्री डॉ. मनसुख मांडविया करणार आहेत. फिक्की म्हणजेच फेडरेशन ऑफ इंडियन चेंबर्स ऑफ कॉमर्स अँड इंडस्ट्रीच्या सहकार्याने  औषध निर्माण विभागाने परिषदेचे आयोजन केले आहे. या कार्यक्रमात रसायने आणि खते मंत्रालयाचे राज्यमंत्री भगवंत खुबा हे देखील सहभागी होणार आहेत.
राष्ट्रीय वैद्यकीय उपकरण धोरण 2023, तसेच वैद्यकीय उपकरणांसाठी निर्यात प्रोत्साहन परिषदेचा प्रारंभही डॉ. मांडविया यावेळी करतील.
भारतीय औषध निर्माण क्षेत्र, जगाचे औषधालय म्हणून ओळखले जाते. येत्या काही वर्षांत देशांतर्गत आणि जागतिक गरजा पूर्ण करण्यासाठी ते अधिक योगदान देईल असा विश्वास डॉ. मांडविया यांनी व्यक्त केला.
ही वार्षिक पथदर्शी परिषद दोन दिवस होणार आहे - 26 मे 2023 हा दिवस भारतीय वैद्यकीय उपकरण क्षेत्रासाठी समर्पित असेल. "शाश्वत वैद्यकिय तंत्रज्ञान 5.0: व्याप्ती आणि नवोन्मेषी भारतीय वैद्यकिय तंत्रज्ञान" या संकल्पनेवर ती आधारित असेल. 27 मे 2023 रोजी "भारतीय औषध निर्माण क्षेत्रासाठी समर्पित" संकल्पनेवर आधारित भारतीय औषध निर्माण उद्योग: नवोन्मेषाच्या माध्यमातून मूल्य वितरण यावर ती होणार आहे.
यावेळी खालील मुख्य कार्यक्रम होणार आहेत:
उद्घाटन सत्र ; राष्ट्रीय वैद्यकीय उपकरण धोरण, 2023 आणि सामायिक सुविधांसाठी वैद्यकीय उपकरणांच्या क्लस्टर्ससाठी सहाय्य योजनेचा  प्रारंभ, औषध निर्माण आणि वैद्यकीय उपकरणांवरील अभ्यास अहवालांचे प्रकाशन, वैद्यकीय उपकरणांसाठी निर्यात प्रोत्साहन परिषदेचे औपचारिक उद्घाटन यावेळी नियोजित आहे.
वैद्यकीय उपकरण क्षेत्रावरील मुख्य कार्यकारी अधिकाऱ्यांची गोलमेज आणि संबंधित विषयावरील परिषद सत्र 
मुख्य कार्यकारी अधिकाऱ्यांची औषध निर्माण क्षेत्रावरील गोलमेज आणि संबंधित विषयावरील परिषद सत्र 
या दोन दिवसीय परिषदेला 100 हून अधिक मुख्य कार्यकारी अधिकारी आणि औषध निर्माण तसेच वैद्यकीय उपकरण क्षेत्रातील 700 हून अधिक प्रतिनिधी उपस्थित राहण्याची अपेक्षा आहे.
रसायन आणि खते मंत्रालय
देशभरात खतांचा पुरेसा साठा उपलब्ध आहेः गौडा
तेलंगणाचे कृषीमंत्री सिंगीरेड्डी निरंजन रेड्डी यांची केंद्रीय रसायने आणि खते मंत्री डी व्ही सदानंद गौडा यांची राज्यातील युरियाच्या उपलब्धतेसंदर्भात बैठक
नवी दिल्ली, 20 जुलै 2020
सध्याच्या खरीप हंगामात देशभरात खतांच्या मागणीत लक्षणीय वाढ झालेली असून ही गरज पूर्ण करण्यासाठी सरकार खते उत्पादक आणि राज्य सरकारे यांच्यात योग्य समन्वय राखून सर्वतोपरी प्रयत्न करत आहे, असे केंद्रीय रसायने आणि खते मंत्री डी. व्ही सदानंद गौडा यांनी सांगितले आहे. त्याचबरोबर या मागणीची पूर्तता करण्यासाठी आयातीचा कालावधी देखील कमी करण्यात आल्याची माहिती त्यांनी दिली.
तेलंगणाचे कृषीमंत्री सिंगीरेड्डी निंरजन रेड्डी यांनी आज राज्यातील युरियाच्या उपलब्धतेसंदर्भात डी व्ही सदानंद गौडा यांची त्यांच्या कार्यालयात भेट घेतली. राज्यात खतांच्या मागणीत वाढ होत आहे आणि यंदाचा मान्सून जास्त चांगला होण्याच्या अपेक्षेने शेतकऱ्यांकडून युरियाचा वापर वाढला आहे आणि गेल्या वर्षीच्या तुलनेत यंदाच्या खरीप हंगामात लागवडीखालील क्षेत्रात वाढ झाली असल्याची माहिती त्यांनी यावेळी दिली. तेलंगणामध्ये युरियाचा पुरेसा पुरवठा करण्याची विनंती त्यांनी केंद्रीय खत मंत्र्यांना केली.
सध्या देशात सर्वत्र खतांची पुरेशी उपलब्धता आहे आणि राज्यांकडे खतांचा यापूर्वीच पुरेसा साठा आहे मात्र सध्याच्या पेरण्यांच्या काळात अतिरिक्त मागणी निर्माण झाली तर त्यानुसार पुरवठ्यात वाढ केली जाईल आणि शेतकऱ्यांना युरिया उपलब्ध केला जाईल, असे आश्वासन गौडा यांनी दिले.
M.Chopade/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी कुंभ जागतिक कार्याक्रमातील उपस्थितांना केले संबोधित
नवी दिल्ली, 23 फेब्रुवारी 2019
पंतप्रधान नरेंद्र मोदी यांनी भारतीय सांस्कृतिक संबंध परिषद अर्थात आयसीसीआरने आयोजित केलेल्या कार्याक्रमात सहभागी शिष्ट मंडळांना संबोधित केले.
आयसीसीआरने नवी दिल्लीतल्या अनिवासी भारतीय केंद्रात आज या विशेष कार्यक्रमाचे आयोजन केले होते. प्रयागराज इथल्या कुंभमेळ्यात सहभागी झालेल्या 188 देशातल्या प्रतिनिधींना यावेळी सन्मानित करण्यात आले.
पंतप्रधान नरेंद्र मोदी आणि परराष्ट्र व्यवहार मंत्री सुषमा स्वराज यांनी उपस्थित 188 प्रतिनिधी सोबत ऐतिहासिक छायाचित्रही काढले.
प्रयागराज इथल्या कुंभ मेळ्यातून नुकत्याच परत आलेल्या प्रतिनिधींना भेटून आनंद होत असल्याचे पंतप्रधानांनी यावेळी सांगितले.
जोवर एखादी व्यक्ती कुंभमेळ्याला भेट देत नाही, तोवर हा केवढा महान वारसा आहे याचा पूर्ण प्रत्यय येत नाही, असे पंतप्रधानांनी सांगितले. गेली हजारो वर्ष ही परंपरा अखंड सुरु आहे, असे पंतप्रधान म्हणाले.
कुंभ हा जेवढा अध्यात्मिकतेशी जोडला आहे तेवढाच सामाजिक सुधारणांशीही जोडलेला आहे, असेही पंतप्रधान म्हणाले. आध्यात्मिक नेते आणि समाज सुधारक यांच्यात चर्चा करण्याचे, भविष्यासाठी योजना आखण्याचे आणि विकासावर लक्ष ठेवण्याचे कुंभ हे व्यासपीठ आहे, असे पंतप्रधान म्हणाले.
कुंभ मेळ्यात आता आधुनिकता आणि तंत्रज्ञान यांचा विश्वास, अध्यात्मिक आणि सांस्कृतिक मेळ घालण्यासाठी प्रयत्न केले जात आहेत, असे पंतप्रधानांनी सांगितले. संपूर्ण जग भारताची आधुनिकता आणि समृद्ध वारशाचा सन्मान करत आहे असे ते म्हणाले. संपूर्ण जगातून आलेल्या शिष्टमंडळांचा सहभाग हा कुंभ मेळाच्या सफलतेचा महत्त्वपूर्ण हिस्सा राहिला आहे, असे सांगून पंतप्रधानांनी या शिष्टमंडळांना धन्यवाद दिले.
भारतातील लोकसभा निवडणुका म्हणजे लोकशाहीचा कुंभमेळा असल्याचे पंतप्रधान म्हणाले. कुंभमेळ्याप्रमाणेच भारतीय लोकसभा निवडणुका आपल्या विशाल आणि संपूर्ण नि:पक्षपातीपणासह संपूर्ण जगासाठी प्रेरणेचे स्रोत बनले आहेत, असे पंतप्रधानांनी सांगितले. जगभरातल्या लोकांनी भारतात येऊन इथल्या लोकसभा निवडणुकांची कार्यप्रणाली पाहिली पाहिजे, असेही ते म्हणाले.
S.Tupe/J.Patankar/P.Kor
(Visitor Counter : 120
नागरी उड्डाण मंत्रालय
भारतीय विमानतळ प्राधिकरण  ने किशनगढ विमानतळावर गगन आधारित एलपीव्ही प्रणित प्रक्रियेचा प्रयोग यशस्वी केला
अशी कामगिरी करणारा आशिया-प्रशांत महासागर क्षेत्रातला भारत ठरला पहिलाच देश
नवी दिल्ली, 28 एप्रिल 2022
भारतीय विमानतळ प्राधिकरणाने आज राजस्थानच्या किशनगढ इथे गगन म्हणजेच जीपीएस प्रणित जीओ युक्त दिशादर्शक प्रणालीचा आधार घेत, एलपीव्ही प्रणित दृष्टिकोन प्रक्रियांचा वापर करण्याचा प्रयोग यशस्वी केला आहे. ही चाचणी यशस्वी होणे, भारतासाठी महत्वाची कामगिरी असून, भारताच्या नागरी हवाई क्षेत्र इतिहासातील, विमान दिशादर्शक सेवा क्षेत्रातील मैलाचा दगड ठरली आहे. ही चाचणी यशस्वी करणारा, आशिया-प्रशांत क्षेत्रातील भारत हा पहिलाच देश ठरला आहे.
एलपीव्ही  मुळे विमानांना वाहतुकीसाठी कॅट- IILS च्या तुल्यबळ अशी मार्गदर्शक प्रणाली उपलब्ध होते. त्यामुळे, त्यांना जमिनीवर असलेल्या दिशादर्शक पायाभूत सुविधा आवश्यक राहत नाहीत. या सेवा, जीपीएस आणि इस्रोने अवकाशात पाठवलेल्या गगन भू-स्थिर उपग्रहांवर  वर अवलंबून आहे.
गगन ही भारतीय उपग्रह आधारित एकत्रित व्यवस्था  असून, एएआय आणि इस्रो ने संयुक्तपणे ती विकसित केली आहे.
भारतासाठी आणि विषुवृत्तीय प्रदेशांसाठी विकसित करण्यात आलेली अशा प्रकारची ही पहिलीच व्यवस्था आहे. 2015 साली, डीजीसीए ने गगन प्रणालीला एपीव्ही- 1 साठी आणि विमानमार्गावरील -आरएनपी- 0.1 सेवांसाठी प्रमाणित केले होते. आज जगभरात, अशाप्रकारच्या केवळ चार अवकाश आधारित एकत्रित प्रणाली उपलब्ध आहेत. ज्यात भारताची गगन , अमेरिकेची – WAAS, युरोपची  आणि जपानची  प्रणाली आहे. गगन ही भारत आणि आजूबाजूच्या देशांसाठी बनवण्यात आलेली पहिलीच प्रणाली आहे.
इंडिगो एअरलाईन्सच्या विमानाने आपल्या एटीआर विमानाचा वापर करत, आयएपी म्हणून गगनची सुविधा वापरत, एलपीव्ही सह 250 फुटांवर उड्डाण केले. गगन एलपीव्ही विमानांची चाचणी करण्याचा भाग म्हणून किशनगढ विमानतळावर ही उड्डाण करण्यात आले. यावेळी डीजीसीए चा चमूही विमानात उपस्थित होता. डीजीसीए कडून अंतिम मंजूरी मिळाल्यानंतर, ही प्रणाली व्यावसायिक उड्डाणाकरिता वापरली जाऊ शकेल.
एलपीव्ही ही एक उपग्रह आधारित प्रक्रिया असून, किशनगढ विमानतळावरुन उड्डाणासाठी तिचा वापर करण्यात आला.
भारताच्या हवाई दिशादर्शक व्यवस्थेत, अशा अत्याधुनिक तंत्रज्ञान युक्त सेवा उपलब्ध करुन देणे, त्यात सातत्य राखणे आणि त्या सेवा अद्ययावत करण्यासाठी एएआय सतत प्रयत्नशील असते. या यशामुळे, उपग्रह आधारित, विमान उतरवण्याची प्रक्रिया उपलब्ध असणारा भारत, हा आशियातील पहिलाच देश ठरला आहे.S.Kane/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
संरक्षण मंत्रालय
प्रसिद्धी पत्रक
नवी दिल्ली, 13 फेब्रुवारी 2021
भारत सरकारचे राष्ट्रीय सुरक्षा सल्लागार, कीर्ती चक्रप्राप्त अजित डोवाल यांनी 12 फेब्रुवारी 2021 रोजी रुड़की येथील बंगाल इंजिनिअर ग्रुप अँड सेंटर, ला भेट दिली. बेंगाल सॅपर्समध्ये 36 वर्षांची प्रदीर्घ कारकीर्द आणि तरबेज हॉकी खेळाडू असलेले त्यांचे वडील मेजर गुणानंद डोवाल यांच्या स्मरणार्थ हॉकी विजेतेपद स्पर्धेचा फिरता चषक प्रदान करण्यासाठी या सेंटरमध्ये आयोजित समारंभात ते सहभागी झाले.या कार्यक्रमाच्या वेळी बीईजी अँड सेंटरचा संघ आणि बेंगॉल सॅपर्सच्या विविध रेजिमेंट्सचा संघ यांच्यात एक प्रदर्शनीय सामना खेळवण्यात आला. अजित डोवाल यांनी या सोहोळ्याला संबोधित केले.भारतीय लष्करातील सैनिक म्हणून अभिमान बाळगणाऱ्या आणि त्याचबरोबर एक सच्चा बेंगॉल सॅपर अशी ओळख सांगणाऱ्या आपल्या वडिलांच्या स्मृतींना अजित डोवाल यांनी उजाळा दिला. त्यांनी लेफ्टनंट जनरल हरपाल सिंग पीव्हीएसएम, एव्हीएसएम, व्हीएसएम, ई-इन-सी आणि कर्नल कमांडंट, द कॉर्पस ऑफ इंजिनीअर्स यांच्या देश सेवेबद्दल प्रशंसा केली आणि बी.इ.जी. आणि सेंटर टीमला “डोवाल चषक” प्रदान करण्याची संधी दिल्याबद्दल त्यांचे आभार मानले.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 124
वाणिज्य आणि उदयोग मंत्रालय
निर्यातदारांच्या सहाय्यासाठी आणि त्यांच्या समस्यांच्या निराकरणासाठी 24 तास कार्यरत राहणारी हेल्पलाईन केंद्र सरकार सुरु करणार – पियुष गोयल
स्वातंत्र्याचा अमृत महोत्सव साजरा करण्यासाठी राष्ट्रव्यापी वाणिज्य सप्ताहाचा पियुष गोयल यांनी सेझ नोएडा इथे केला प्रारंभ
नवी दिल्ली, 20 सप्टेंबर 2021
निर्यातदारांच्या सहाय्यासाठी आणि त्यांच्या समस्यांच्या निराकरणासाठी 24 तास कार्यरत राहणारी हेल्पलाईन केंद्र सरकार संस्थात्मक करणार असल्याचे केंद्रीय वाणिज्य आणि उद्योग मंत्री पियुष गोयल यांनी सांगितले. स्वातंत्र्याचा अमृत महोत्सव साजरा करण्यासाठी राष्ट्रव्यापी वाणिज्य सप्ताहाचा सेझ नोएडा इथे प्रारंभ करताना ते बीजभाषण देत होते. ‘ब्रान्ड इंडिया’म्हणजे दर्जा, उत्पादकता, कौशल्य आणि नवोन्मेश यांचा प्रतिनिधी राहावा हा आपला उद्देश असल्याचे ते म्हणाले.
स्वातंत्र्याच्या अमृत महोत्सवाचा भाग म्हणून प्रगतीशील भारताची 75 वर्षे साजरी करण्यासाठी वाणिज्य आणि उद्योग मंत्रालय देशभरात 7 दिवसांचा विशेष कार्यक्रम सुरु करत आहे. वाणिज्य सप्ताहात देशाची कीर्ती तसेच जन चळवळ आणि जन भागीदारीची भावना प्रतीत होणार असल्याचे ते म्हणाले.
वाणिज्य आणि उद्योग मंत्रालयाने आखलेला वाणिज्य सप्ताह स्वातंत्र्याच्या अमृत महोत्सवाच्या 5 स्तंभावर आधारित आहे. स्वातंत्र्य लढा, कल्पना @75, कामगिरी @75, कृती @75, आणि निर्धार @75. या आठवड्यात आयोजित केलेले कार्यक्रम याप्रमाणे आहेत-
- आत्मनिर्भर भारत ठळकपणे दर्शवणाऱ्या आणि आर्थिक शक्ती म्हणून भारताचा उदय दर्शवणाऱ्या, संबंधित, सरकार आणि लोकसहभाग असणारे समावेशक कार्यक्रम
- ‘शेतातून परदेशात निर्यातीपर्यंत’  यावर लक्ष केंद्रित करणारे सत्र
- सर्व 739 जिल्हे समाविष्ट करणारा वाणिज्य उत्सव
- प्रत्येक राज्य/केंद्र शासित प्रदेशात ईपीसी द्वारे 35 निर्यात प्रोत्साहन कार्यक्रम, प्रदर्शने
- ईशान्य भागात आभासी गुंतवणूकदार परिषद
- 250 विशेष आर्थिक क्षेत्राद्वारा स्वच्छता मोहीम आणि वृक्षारोपण
- 5 राष्ट्रीय चर्चा सत्रे /प्रदर्शने/आणि राष्ट्रीय निबंध स्पर्धा इत्यादींचे आयोजन
कंपनी करात कपात,थेट परकीय गुंतवणूक धोरण उदार करणे, एक खिडकी मंजुरी यासारख्या उपाय योजनांतून विकास आणि रोजगार निर्मितीला चालना देण्यासाठीच्या उपाययोजनांची शृंखला केंद्र सरकारने हाती घेतल्याचे त्यांनी सांगितले.
कोविड-19 महामारी असूनही, पंतप्रधानांच्या निर्णायक आणि धाडसी नेतृत्वामुळे आपली अर्थव्यवस्था उभारी घेत असून निर्यातीत लक्षणीय वाढ होत असल्याचे ते म्हणाले.
थेट परकीय गुंतवणूक ओघ सर्वोच्च असून उद्योग क्षेत्र उच्च विकासाच्या मार्गावर असल्याचे त्यांनी सांगितले.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
जलशक्ती मंत्रालय
‘स्मार्ट पाणीपुरवठा आणि देखरेख व्यवस्था’विकसित करण्यासाठी भव्य स्पर्धा –आवेदनपत्रांची छाननी सुरु
सध्याच्या समस्यांचे निवारण आणि भविष्यातील प्रश्न हाताळण्यासाठी पाणीपुरवठा पायाभूत सुविधांचे डिजिटलीकरण करणार
नवी दिल्ली, 5 नोव्हेंबर 2020
देशातील ग्रामीण भागातल्या प्रत्येक घरामध्ये वर्ष 2024 पर्यंत नळाने पाणीपुरवठा करण्याचे जलजीवन अभियानाचे उद्दिष्ट आहे. यात विशेषतः उत्तम सेवा देण्यावर भर असून, पुरेशा प्रमाणात आणि दीर्घकाळ पाणीपुरवठा करण्यासाठीच्या पायाभूत व्यवस्था तयार केल्या जात आहेत. यामुळेच, या योजनेसाठी आधुनिक तंत्रज्ञान वापरणे आवश्यक ठरले आहे, ज्याद्वारे सेवावितरणाची आकडेवारी आपोआप संकलित होऊ शकेल. या सुविधेत येणाऱ्या अडचणींचा मागोवा घेणे आणि त्यावर उपाययोजना यांसाठी पाणीपुरवठा योजनेचे डिजिटलीकरण करणे आवश्यक आहे. त्याद्वारे भविष्यातील प्रश्न हाताळणेही सोपे जाईल.
जलव्यवस्थापनात तंत्रज्ञानाच्या शक्तीचा वापर करणे ही काळाची गरज असून त्यासाठी, इलेक्ट्रॉनिक्स आणि माहिती तंत्रज्ञान मंत्रालयाने जल शक्ती मंत्रालयाच्या राष्ट्रीय जलजीवन अभियानाशी भागीदारी करत, “स्मार्ट पाणीपुरवठा उपाययोजना आणि देखरेख व्यवस्था’ विकसित करण्यासाठी आयसीटी भव्य स्पर्धेची घोषणा केली आहे. जल जीवन अभियान या भव्य स्पर्धेतल्या व्यवस्थेचा वापरकर्ता असेल आणि बंगरूळूची C-DAC संस्था ही अंमलबजावणी यंत्रणा म्हणून स्पर्धेसाठी सर्व तांत्रिक सहकार्य करेल. या स्पर्धेसाठी आलेल्या अर्जांची छाननी करण्यासाठी देखील C-DAC सहकार्य करेल. त्याशिवाय सहभागी स्पर्धकांना मार्गदर्शन आणि तांत्रिक मदतही केली आहे.
या स्पर्धेसाठी देशभरातून उत्स्फूर्त प्रतिसाद मिळत असून, आतापर्यंत 218 आवेदने आली आहेत. विविध क्षेत्रे, कंपन्या यांच्याकडून हे अर्ज आले आहेत. यापैकी 46 अर्ज वैयक्तिक उद्योजकांचे आहेत, 33 कंपन्या,76 तंत्रज्ञान स्टार्ट अप, 15 एलएलपी कंपन्या आणि 43 अर्ज एमएसएमई कंपन्यांकडून आलेले आहेत.
सध्या सर्व अर्जांची पडताळणी आणि छाननी सुरु आहे. यातून निवड झालेल्या कंपन्या/उद्योजकांना ज्युरी सदस्यांसमोर सादरीकरण करण्यास सांगितले जाईल, त्यातून पुढच्या फेरीसाठी उत्कृष्ट दहा जणांची निवड केली जाईल.
यात फोटोटाईप पातळी, फोटोटाईप ते उत्पादन पातळी, उत्पादन ते त्याची स्थापना अशा विविध पातळ्यांवर स्पर्धा घेतली जाईल आणि त्यातून तीन अंतिम विजेत्यांची घोषणा केली जाईल.या स्पर्धेसाठी MeitY आणि जल जीवन अभियानाने निधी दिला आहे.अंतिम विजेत्यांमध्ये प्रथम क्रमांक मिळवणाऱ्या कंपनीला 50 लाख रुपये, तर इतर दोन विजेत्यांना प्रत्येकी 20 लाख रुपये पुरस्कार दिला जाईल.
या भव्य स्पर्धेतून भारतात स्मार्ट ग्रामीण पाणीपुरवठा व्यवस्था विकसित करण्यासाठी एक उत्तम दर्जाची, आधुनिक माहिती तंत्रज्ञान व्यवस्था विकसित होऊ शकेल. नव उद्योजक आणि स्टार्ट अप कंपन्यांना संधी मिळेल. या स्पर्धेमुळे जल जीवन अभियानासाठी काम करण्याची संधी देखील स्पर्धकांना मिळू शकेल.U.Ujgare/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 102
संरक्षण मंत्रालय
‘मेक इन इंडिया’ ला आणखी चालना; भारतीय लष्कराला पिनाका रेजिमेंट्सच्या पुरवठ्यासाठी संरक्षण मंत्रालयाने भारतीय कंपन्यांबरोबर केले 2580 कोटी रुपयांचे करार
नवी दिल्ली, 31 ऑगस्ट 2020
संरक्षण क्षेत्रात केंद्र सरकारच्या ‘मेक इन इंडिया’ उपक्रमाला आणखी चालना देत संरक्षण मंत्रालयाच्या  अधिग्रहण विभागाने आज भारतीय लष्कराच्या तोफखान्यांच्या रेजिमेंटला अंदाजे 2580 कोटी.रुपये खर्चाच्या सहा पिनाका रेजिमेंट्स पुरवण्यासाठी मेसर्स भारत अर्थ मूवर्स लि. , मे. टाटा पॉवर कंपनी लि.  आणि मे.एल अँड टी बरोबर करार केले. या सहा पिनाका रेजिमेंट्समध्ये ऑटोमेटेड गन एमिन्ग अँड पोझिशनिंग सिस्टम  सह 114 लाँचर आणि 45 कमांड पोस्ट्स मे. टीपीसीएल आणि मे .एल अँड टी कडून पुरवल्या जातील. तर मे. बीईएमएलकडून 330 वाहने खरेदी करण्यात येतील. या सहा पिनाका रेजिमेंट्स आपल्या देशाच्या उत्तर आणि पूर्व सीमांवर कार्यरत असतील आणि यामुळे आपल्या सशस्त्र दलांची कार्य सज्जता आणखी वाढेल. 2024 पर्यंत सहा पिनाका रेजिमेंट्स सामील करून घेण्याची प्रक्रिया पूर्ण करण्याचे नियोजन आहे.
खरेदी  वर्गीकरण अंतर्गत या प्रकल्पात 70% स्वदेशी सामग्री असून, संरक्षण मंत्री राजनाथ सिंह आणि अर्थमंत्री निर्मला सीतारमण यांनी त्याला मंजुरी दिली आहे.
पिनाका मल्टीपल लॉन्च रॉकेट सिस्टम  ची स्वदेशी रचना आणि विकास डीआरडीओने केला आहे आणि वर नमूद केलेल्या संरक्षण उद्योगांनी त्याचे उत्पादन केले आहे. हा एक महत्वाकांक्षी प्रकल्प आहे जो संरक्षण तंत्रज्ञानामध्ये 'आत्मनिर्भरता ' आणण्यासाठी केंद्र सरकारच्या  अखत्यारीत सार्वजनिक खासगी भागीदारीचे दर्शन घडवत आहे.
M.Chopade /S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 158
गृह मंत्रालय
पंतप्रधानांच्या निर्देशानुसार राज्य आपत्ती जोखीम व्यवस्थापन निधी अंतर्गत सर्व राज्यांना 11,092 कोटी रुपयांचा निधी देण्यास गृह मंत्रालयाची मान्यता
नवी दिल्ली, 3 एप्रिल 2020
पंतप्रधान नरेंद्र मोदी यांनी व्हिडिओ कॉन्फरन्सिंगच्या माध्यमातून काल घेतलेल्या सर्व राज्यांच्या मुख्यमंत्र्यांच्या बैठकीत झालेल्या चर्चेनुसार आणि त्यावेळी केंद्र सरकारने दिलेल्या आश्वासनानुसार केंद्रीय गृहमंत्री अमित शहा यांनी राज्य आपत्ती जोखीम व्यवस्थापन निधी  अंतर्गत सर्व राज्यांना 11,092 कोटी रुपयांचा निधी देण्यास मान्यता दिली आहे.
राज्य आपत्ती जोखीम व्यवस्थापन निधीचा सन 2020-2021 या आर्थिक वर्षातला हा पहिला हप्ता आहे. केंद्र सरकारने 11,092 कोटींचा निधी आत्ता आगाऊ रक्कम म्हणून जाहीर केली आहे. त्यापैकी राज्य सरकारांकडे उपलब्ध असलेला निधी वाढवण्याच्या दृष्टीकोनातून ही आगाऊ रक्कम देण्यात येत आहे.
संपूर्ण देशभरामध्ये कोविड-19 महामारीच्या संकटावर मात करण्यासाठी प्रतिबंधात्मक उपाय योजना अंमलात आणण्यासाठी राज्य सरकारांना अतिरिक्त निधी उपलब्ध करून देण्याच्या उद्देशाने केंद्र सरकारने याआधीच म्हणजे दि.14 मार्च, 2020 रोजी राज्य आपत्ती निवारण निधी  देवू केला आहे. या निधीचा विनियोग संशयित तसेच बाधित रूग्णांना ‘क्वारंटाइन’ म्हणजे विलगीकरणाची सुविधा पुरवणे, कोरोना संशयित रूग्णांच्या चाचणीसाठी नमुन्यांचे संकलन करणे तसेच रूग्णांची तपासणी करणे यासाठी निधीचा वापर करण्याची परवानगी देण्यात आली होती. त्याचबरोबर अतिरिक्त चाचणी प्रयोगशाळांची स्थापना करणे, सद्यस्थितीमध्ये आरोग्यरूग्णांना आवश्यक वस्तू पुरवणे, आरोग्य सेवा, स्थानिक नागरी प्रशासन, पोलिस यंत्रणा आणि अग्निशमन दल यांच्यासाठी वैयक्तिक संरक्षण उपकरणे, साहित्य खरेदी करणे, शासकीय रुग्णालयांसाठी थर्मल स्कॅनर, व्हँटिलेटर्स, एअर प्युरिफायर्स आणि अशा उपचारासाठी आवश्यक वस्तूंची खरेदी करण्यासाठीही या निधीचा वापर अपेक्षित आहे.
जनतेमध्ये सामाजिक अंतर राखणे अत्यंत जरूरीचे आहे, हे लक्षात घेवून ‘लॉकडाऊन’चा निर्णय सरकारने घेतल्यानंतर अनेक ठिकाणी अडकलेल्या तसेच स्थलांतरित कामगारांना, बेघर लोकांना अन्न आणि निवारा उपलब्ध करून देण्याविषयी सरकार अतिशय संवेदनशील आहे. त्यासाठी केंद्र सरकारने दि. 28 मार्च, 2020 रोजी राज्यांना त्यांच्याकडील राज्य आपत्ती निवारण निधी वापरण्यास परवानगी दिली होती.
जागतिक आरोग्य संघटनेने कोविड-19ला महामारी म्हणून घोषित केलं आहे. या संकट काळाला तोंड देण्यासाठी पंतप्रधान नरेंद्र मोदी यांच्या नेतृत्वाखालील केंद्र सरकार सर्व राज्यांना वेळोवेळी सर्वतोपरी मदत करीत आहे.
B.Gokhale/S.Bedekar/P.Malandkar
(
गृह आणि शहरी व्यवहार मंत्रालय
कचरामुक्त शहरांना पाठिंबा देण्यासाठी भारतीय स्वच्छता लीगमध्ये लाखो तरुणांसह नामवंत व्यक्ती होणार सहभागी
समुद्रकिनारे, टेकड्या आणि पर्यटन स्थळे स्वच्छ करण्याच्या भारतातील पहिल्या युवा नेतृत्वाखालील शहरांतर्गत स्पर्धेत शंकर महादेवन, व्यंकटेश अय्यर, बी प्राक, जीव मिल्खा सिंग, किरण खेर होणार सहभागी
नवी दिल्ली, 16 सप्टेंबर 2022
आरा योद्धा, बनारसी वॉरियर्स, बारबती बेकन्स, ग्रीन गार्डियन्स ऑफ गांधीनगर, नवी मुंबई ईसीओ नाईट्स, चंदीगड चॅलेंजर्स, इनक्रेडिबल स्वच्छ इंदोरिज हे क्रीडा संघ नाहीत, तर हे आहेत ते संघ ज्यांना लाखो उत्साही तरुणांनी भारतीय स्वच्छता लीगमध्ये सहभागी होण्यासाठी तयार केले आहे जे त्यांच्या शहरांना कचरामुक्त ठेवण्यासाठी एक मोठी मोहीम राबवतील. केंद्रीय गृहनिर्माण आणि शहरी व्यवहार मंत्रालयाच्या  अंतर्गत, भारतीय स्वच्छता लीगचे आयोजन 17 सप्टेंबर 2022 रोजी केले जात आहे. केंद्रीय मंत्री हरदीप सिंग पुरी यांनी 9 सप्टेंबर 2022 रोजी भारतीय स्वच्छता लीग आयोजित करण्याचे घोषित केले होते. भारतीय स्वच्छता लीगमध्ये सहभागी होण्यासाठी 1800 पेक्षा जास्त शहरांनी नोंदणी केली आहे. दहा लाखांहून अधिक लोकसंख्या असलेल्या 47 शहरांनी या स्पर्धेसाठी नोंदणी केली आहे. या स्पर्धेत सहभागी होणाऱ्या शहरी स्थानिक संस्थांच्या  टक्केवारीवर आधारित आकडेवारीनुसार जास्तीत जास्त सहभाग असलेली शीर्षस्थानावरील तीन राज्ये आहेत ओडिशा-100%, आसाम-99% आणि छत्तीसगड-97%.
तरुणांच्या नेतृत्वाखालील या अनोख्या स्पर्धेत काही नामांकित व्यक्ती सहभागी होताना दिसतील ज्यामध्ये क्रिकेटपटू व्यंकटेश अय्यर इनक्रेडिबल इंदोरिससाठी फलंदाजी करताना, प्रख्यात गायक आणि पद्म पुरस्कार विजेते शंकर महादेवन नवी मुंबई ईसीओ नाइट्सकडून खेळताना, खासदार आणि अभिनेत्री किरण खेर, गायक बी प्राक, ऑलिम्पिक स्पर्धेतला सुवर्णपदक विजेता अभिनव बिंद्रा चंदीगड चॅलेंजर्स ला पाठिंबा देताना दिसतील. तसेच या व्यक्ती स्वच्छ समुद्रकिनारे, टेकड्या आणि पर्यटन स्थळांसाठी काढण्यात येणाऱ्या रॅलीतही सहभागी होतील. स्थानिक राजकीय प्रतिनिधी आणि प्रतिष्ठित व्यक्ती, मंत्री, खासदार, आमदार, महापौर, नगरसेवक, ब्रँड ॲम्बेसिडर हे देखील सहभागी होऊन विविध उपक्रमांना झेंडा दाखवतील आणि या उपक्रमांना नागरिकांचा प्रतिसाद मिळवण्याचा प्रयत्न करतील. चंदीगडचे नगरसेवक महेशिंदर सिंग सिद्धू, तिरुपतीचे महापौर बीआर सिरिषा, तिरुपतीच्या आयुक्त अनुपमा अंजली, तिरुपतीचे आमदार भूमना करुणाकर रेड्डी, इंदूरचे महापौर, आयएमसी पुष्यमित्र भार्गव या स्पर्धेत सहभागी झाले आहेत.
शहरातील विविध संघ स्मारके, पर्यटन स्थळे आणि समुद्रकिनाऱ्यांजवळील ठिकाणे स्वच्छ करण्यासाठी स्पर्धा करतील. विष्णुपद, सीताकुंड, गया येथील अक्षयवती, आग्रामधील ताजगंज, अयोध्येतील नयाघाट, फतेहपूर सिक्रीमधील बुलंद दरवाजा, लखनौमधील लालबाग, वाराणसीतील अस्सी घाट, साबरमती नदीच्या समोरील अटल पूल, गांधी आश्रम, गांधी आश्रम, सरदार पटेल पुतळा, गुजरातमधील गोमती नदी, कफ परेड, वरळीचा किल्ला, बृहन्मुंबईतील जुहू पट्टी, इंदूरमधील मेघदूत गार्डन, लोणावळ्यातील खंडाळा तलाव यासारख्या अनेक स्थळांचा यात समावेश आहे.
या स्पर्धेत सहभागी होण्यासाठी खालील संकेतस्थळावर नोंदणी करावी https://innovateindia.mygov.in/swachhyouthrally/17 सप्टेंबर 2022 रोजी संध्याकाळी 6 वाजेपर्यंत ही नोंदणी करता येईल.
S.Patil /V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 100
पंतप्रधान कार्यालय
विक्रमी संख्येने झालेल्या लसीकरणाबद्दल पंतप्रधानांनी केली प्रशंसा
नवी दिल्ली, 21 जून 2021
पंतप्रधान नरेंद्र मोदी यांनी आज विक्रमी संख्येने झालेल्या लसीकरणाबद्दल आनंद व्यक्त केला आहे.आणि यासाठी आघाडीवरील कोरोनायोद्ध्यांनी घेतलेल्या कठोर परिश्रमांची प्रशंसा केली आहे.
एका ट्विटमध्ये , पंतप्रधान म्हणालेः
''आज विक्रमी संख्येने झालेल्या लसीकरणाबद्दल आनंद आहे. कोविड -19.विरोधात लढण्यासाठी लस हे आपले सर्वात सामर्थ्यशाली अस्त्र आहे. ज्यांचे लसीकरण झाले आहे त्यांचे अभिनंदन आणि बहुतांश नागरिकांना ही लस मिळावी हे सुनिश्चित करण्याच्या दृष्टीने कठोर परिश्रम घेणाऱ्या आणि आघाडीवर काम करणार्या सर्व कोरोनायोद्ध्यांचे कौतुक.
वेल डन इंडिया ! "S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
भारताच्या वनात गेल्या पाच वर्षात एक टक्क्याने वाढ; जनसहभागाद्वारे येत्या पाच वर्षातही अशी प्रगती साध्य करणे शक्य- केंद्रीय माहिती आणि प्रसारण मंत्री प्रकाश जावडेकर
केंद्रीय माहिती आणि प्रसारण मंत्र्यांची एनएमआयसीला भेट
मुंबई, 6 जून 2019
भारताच्या वन आच्छादानात गेल्या पाच वर्षात एक टक्क्याने वाढ झाली असून येत्या पाच वर्षातही जन सहभागाद्वारे अशीच प्रगती साध्य करणे शक्य असल्याचे केंद्रीय माहिती आणि प्रसारण, पर्यावरण, वन आणि हवामान बदल मंत्री प्रकाश जावडेकर यांनी म्हटले आहे. जीवनात आपल्याला लागणारे ऑक्सीजनचे प्रमाण लक्षात घेता आपणा सर्वांनी किमान दहा झाडं लावली आणि जगवली पाहिजेत, पर्यावरण रक्षणाचा हा मार्ग असल्याचे जावडेकर म्हणाले.
कालच्या जागतिक पर्यावरण दिनाचा भाग म्हणून मुंबईतल्या फिल्म्स डिव्हिजनच्या गुलशन महल या ऐतिहासिक इमारतीच्या परिसरात तीन रोपांची लागवड केल्यानंतर आज प्रसारमाध्यमांशी त्यांनी संवाद साधला.
अनुपम खेर, जॅकी श्रॉफ, शाम बेनेगल, किरण शांताराम, वर्षा उसगांवकर यांच्यासह चित्रपट जगतातले अनेक मान्यवर यावेळी उपस्थित होते. या अभियानात सहभागी होण्यासाठी एकत्र आल्याबद्दल जावडेकर यांनी या कलाकारांचे आभार मानले.
पर्यावरण दिनाच्या पूर्वसंध्येला पर्यावरणमंत्र्यांनी #SelfiewithSaplingहे जन अभियान सुरु केले आहे. प्रत्येकाने एक रोप लावून त्या रोपाबरोबर आपला सेल्फी समाज माध्यमावर पोस्ट करण्याचे आवाहन या अभियानाद्वारे करण्यात आले आहे. जागतिक पर्यावरण दिनी, नवी दिल्लीतल्या पर्यावरण मंत्रालयाच्या परिसरात जावडेकर यांनी, पर्यावरण राज्यमंत्री बाबुल सुप्रियो, माजी क्रिकेटपटू कपिल देव, चित्रपट अभिनेते जॅकी श्रॉफ, रणदीप हुडा, प्रसिद्ध गायिका मालिनी अवस्थी यांच्या उपस्थितीत वृक्षारोपण केले आहे.
पंतप्रधान नरेंद्र मोदी यांच्या नेतृत्वाखालच्या दुसऱ्या कार्यकाळात कॅबीनेट मंत्री म्हणून पदभार स्वीकारल्यानंतर जावडेकर यांची मुंबईला दिलेली ही पहिली अधिकृत भेट आहे.
या दरम्यान जावडेकर यांनी फिल्म्स डिव्हिजनमधल्या राष्ट्रीय चित्रपट संग्रहालयाला भेट दिली. या वर्षीच्या 19 जानेवारीला पंतप्रधान नरेंद्र मोदी यांनी याचे उद्घाटन केले आहे. जावडेकर यांनी चित्रपट क्षेत्रातल्या 100 मान्यवरांशी संवाद साधला. शाम बेनेगल, सुभाष घई, रमेश सिप्पी, केतन मेहता, जब्बार पटेल, किरण शांताराम, शिल्पा शेट्टी, सतीश कौशीक, सिद्धार्थ रॉय कपूर, सचिन पिळगावकर, दिव्या दत्ता, पुनम धिलाँ, साजिद नादीयादवाला यावेळी उपस्थित होते,
माहिती आणि प्रसारण सचिव अमित खरे, माहिती आणि प्रसारण मंत्रालयाच्या पश्चिम विभागाचे महासंचालक आर एन मिश्रा, माहिती आणि प्रसारण  सहसचिव अशोककुमार आर परमार, माहिती आणि प्रसारण मंत्रालय पश्चिम विभागाचे अतिरिक्त महासंचालक डी जे नारायण आदी मान्यवर यावेळी उपस्थित होते.
M.Chopade/N.Chitale/P.Malandkar
(Visitor Counter : 288